钦定古今图书集成/明伦汇编/氏族典/第180卷 > 《廖用贤尚友录》 > 燕凤
## 钦定古今图书集成/明伦汇编/氏族典/第180卷 > 《廖用贤尚友录》 > 燕凤

按《魏书燕凤传》，“凤字子章，代人也。好学，博综经史，明
习阴阳谶纬。昭成素闻其名，使人以礼迎致之，凤不
应聘。乃命诸军围代城，谓城人曰：‘燕凤不来，吾将屠
汝’。代人惧，送凤。昭成与语大悦，待以宾礼。后拜代王
左长史，参决国事。又以经授献明帝。苻坚遣使牛恬
朝贡，令凤报之。凤还，坚厚加赠遗。太祖即位，历吏部”
郎、给事黄门侍郎、行台尚书，甚见礼重。太宗世，与崔
元伯、封懿、梁越等入讲《经传》，出议朝政。世祖初，以旧
勋，赐爵平舒侯，加镇远将军。神麚元年，卒。